Posted On: 11 SEP 2020 6:34PM by PIB Guwahati\nভাৰতৰ দৈনিকৰ নতুনকৈ আৰোগ্য লোকৰ ৬০শতাংশই ৫খন ৰাজ্যৰ, মুঠ আৰোগ্যৰ লোকৰ সংখ্যা প্ৰায় ৩৫.৫লাখ হৈছে\nভাৰতে ধাৰাবাহিকভাৱে আৰোগ্যৰ হাৰ বৃদ্ধিৰ ধাৰা অব্যাহত ৰাখিছে। বিগত ২৪ ঘণ্টাত দেশত ৭০,৮৮০গৰাকী লোক আৰোগ্য হৈছে। ইয়াৰে ভিতৰত মহাৰাষ্ট্ৰ আৰু অন্ধ্ৰপ্ৰদেশত এদিনতে ক্ৰমে ১৪,০০০ আৰু ১০,০০০ লোক আৰোগ্য হৈছে। ভাৰতত বৰ্তমানলৈকে ৩৫,৪২,৬৬৩গৰাকী লোক আৰোগ্য হৈছে। আৰোগ্যৰ হাৰ ৭৭.৬৫%। ইফালে, কালি দিনটো ৯৬,৫৫১গৰাকী লোক পুনৰ ক'ৰোনাত আক্ৰান্ত হৈছে। দেশত বিগত ২৪ ঘণ্টাত ১,২০৯গৰাকী ক'ভিড ৰোগীৰ মৃত্যু হৈছে। ইয়াৰে মহাৰাষ্ট্ৰত সৰ্বাধিক ৪৯৫ আৰু কৰ্ণাটকত ১২৯গৰাকী লোকৰ মৃত্যু হৈছে।\nঅধিক বিৱৰণৰ বাবে https://pib.gov.in/PressReleseDetail.aspx?PRID=1653246\nমেডিকেলৰ অক্সিজেন সৰবৰাহৰ ক্ষেত্ৰত কোনো ধনৰ বাধানিষেধ নথকাটো সুনিশ্চিত কৰিবলৈ ৰাজ্য/কেন্দ্ৰীয় শাসিত অঞ্চলক আহ্বান কেন্দ্ৰীয় স্বাস্থ্য মন্ত্ৰালয়ৰ\nৰাজ্যসমূহৰ উৎপাদক/যোগানধাৰীসকলক কেৱল মাত্ৰ উক্ত ৰাজ্যখনৰ চিকিৎসালয়সমূহতহে অক্সিজেন যোগান ধৰিব পাৰিব বুলি নিয়ম প্ৰৱৰ্তন কৰা কথাটো কেন্দ্ৰীয় স্বাস্থ্য় মন্ত্ৰালয়ৰ দৃষ্টিগোচৰ হৈছে।ইয়াৰ পৰিপ্ৰেক্ষিতত, সংকটজনক ক'ভিড ৰোগীৰ চিকিৎসাৰ অৰ্থে চিকিৎসালয়ত অক্সিজেন কিমান জৰুৰী তাত গুৰুত্ব আৰোপ কৰিছে। ৰাজ্য/কেন্দ্ৰীয় শাসিত অঞ্চলসমূহলৈ প্ৰেৰণ কৰা এখন পত্ৰত কেন্দ্ৰীয় স্বাস্থ্য সচিবে উল্লেখ কৰে যে মজলীয়া আৰু তীব্ৰ ক'ভিড-১৯ ঘটনাসমূহৰে মোকাবিলা কৰিবলৈ মেডিকেল অক্সিজেনৰ যথোচিত আৰু নিৰৱচ্ছিন্ন যোগান নিশ্চিত কৰাটো গুৰুত্বপূৰ্ণ বিষয়। স্বাস্থ্য সচিবগৰাকীয়ে মেডিকেল অক্সিজেনৰ আন্তঃৰাজ্যিক সৰবৰাহৰ সুচলতা নিশ্চিত কৰিবলৈ ৰাজ্য/কেন্দ্ৰীয় শাসিত অঞ্চলসমূহক আহ্বান জনায়। চিকিৎসাধীন প্ৰতিজন ক'ভিড ৰোগীয়েই অক্সিজেন লাভ কৰাতো নিশ্চিত কৰিব লাগিব বুলি গুৰুত্ব প্ৰদান কৰা হৈছে। পত্ৰখনত তদুপৰি কোৱা হৈছে যে মেডিকেল অক্সিজেন হৈছে জনস্বাস্থ্যৰ এটা নিত্যব্যৱহাৰ্য উপাদান আৰু দেশখনত মেডিকেল অক্সিজেনৰ যোগানৰ ক্ষেত্ৰত বাধা সৃষ্টিৰ পৰিণতিত ভিন্ন প্ৰান্তৰ ক'ভিড-১৯ত আক্ৰান্ত ৰোগীসকলৰ চিকিৎসাত জটিলতাৰ সৃষ্টি হ'ব। ইয়াৰোপৰি, একাংশ অক্সিজেন উৎপাদক/যোগানধাৰীয়ে ইতিমধ্যে ভিন্ন ৰাজ্যৰ চিকিৎসালয়সমূহেৰে যোগান সন্দৰ্ভত চুক্তি কৰি থৈছে। কেন্দ্ৰৰ নেতৃত্বাধীন ক'ভিড ব্যৱস্থাপনা পদ্ধতিটো ষ্টেণ্ডাৰ্ড অৱ কেয়াৰ ট্ৰিটমেন্ট গাইডলাইনৰ ওপৰত নিৰ্ভৰশীল। এই নীতি-নিৰ্দেশনাই চিকিৎসালয়সমূহকে ধৰি সকলো ক'ভিড ব্যৱস্থাত একক আৰু মানকীকৃত চিকিৎসা যতনক সুনিশ্চিত কৰিছে। এই নিয়ম অনুসৰি, মধ্যমীয়া আৰু তীব্ৰ ঘটনাসমূহৰ বাবে ক'ভিড থেৰাপী হিচাপে যথোচিত অক্সিজেন চাপ'ৰ্ট, এন্টি-কগুলেন্টৰ সঠিক আৰু সময়োচিত প্ৰদান আৰু কৰ্টিকষ্টেৰয়ডৰ বিস্তৃত উপলব্ধতা আৰু সুলভতাক সামৰি লোৱা গৈছে।\nঅধিক বিৱৰণৰ বাবেঃ https://pib.gov.in/PressReleseDetail.aspx?PRID=1653254\nক'ৰোনা ভাইৰাছৰ(ছাৰ্ছ-ক'ভ-২)ৰ বিৰুদ্ধে এণ্টিবডী পৰীক্ষাৰ বাবে লক্ষ্ণৌস্থিত চিএছআইআৰ-চিডিআৰআইত ছেৰ'লজিকেল পৰীক্ষণ\nচিএছআইআৰ-চিডিআৰআয়ে ছাৰ্ছ-ক'ভ-ৰ বিৰুদ্ধে জনসাধাৰণৰ এণ্টিবডী সম্পৰ্কীয় এক পৰীক্ষা সম্পন্ন কৰে। ৯-১১ ছেপ্টেম্বৰত এই ছেৰ'লজিকেল পৰীক্ষণ সম্পন্ন কৰা হয়। এই পৰীক্ষণ স্বেচ্ছামূলক আৰু সকলোৰে বাবে সম্পূৰ্ণ বিনামূলীয়া।\nঅধিক বিৱৰণৰ বাবে https://pib.gov.in/PressReleseDetail.aspx?PRID=1653349\nএনইপি, ২০২০ৰ অধীনত "২১ শ শতিকাৰ বিদ্যালয়ৰ শিক্ষা" শীৰ্ষক সন্মিলন সম্বোধন প্ৰধানমন্ত্ৰী মোদীৰ\nপ্ৰধানমন্ত্ৰী নৰেন্দ্ৰ মোদীয়ে ভিডিঅ' কনফাৰেন্সিঙৰ জৰিয়তে এনইপি, ২০২০ৰ অধীনত "২১ শ শতিকাৰ বিদ্য়ালয়ৰ শিক্ষা" শীৰ্ষক সন্মিলন সম্বোধন কৰে। এই অনুষ্ঠানত ভাষণ প্ৰদান কৰি প্ৰধানমন্ত্ৰীয়ে কয় যে ২১ শতিকাৰ ভাৰতবৰ্ষক ৰাষ্ট্ৰীয় শিক্ষা নীতিয়ে এটা নতুন দিক প্ৰদানৰ অৰ্থে আগবাঢ়িছে আৰু আমাৰ দেশখনৰ ভৱিষ্যতৰ আধাৰশিলা স্থাপনৰ মুহূৰ্তৰ আমিবোৰ অংশ হৈ ৰৈছো। তেওঁ কয় যে আমাৰ ব্যৱস্থাটো অদ্যপি পুৰণি ব্যৱস্থাৰ অধীনত চালিত হৈ থকাৰ পৰিপ্ৰেক্ষিতত এই তিনিটা দশকটো আমাৰ জীৱনৰ যিকোনো প্ৰত্যাশাই একে হৈ থাকিল। এই নতুন শিক্ষা নীতিৰ অৰ্থ হৈছে এখন নতুন ভাৰতৰ নতুন আকাংক্ষা, নতুন সুযোগৰ পুৰণ কৰা বুলিও তেওঁ কয়।\nঅধিক বিৱৰণৰ বাবেঃ https://pib.gov.in/PressReleseDetail.aspx?PRID=1653279\nসংসদৰ বৰ্ষাকালীন অধিৱেশনৰ প্ৰাকমূহূৰ্তত ৰাজ্যসভাৰ অধ্যক্ষ শ্ৰী ভেংকায়া নাউডুৰ ক'ভিড-১৯ টেষ্ট সম্পন্ন\n১৪ ছেপ্টেম্বৰৰ পৰা হ'বলগীয়া সংসদৰ বৰ্ষাকালীন অধিৱেশনত অধ্যক্ষতা কৰাৰ বাবে নিজকে সাজু কৰাৰ বাবে ৰাজ্যসভাৰ অধ্যক্ষ শ্ৰী এন. ভেংকায়া নাইডুৱে আজি ক'ভিড-১৯ টেষ্ট সম্পন্ন কৰে। তদুপৰি, বৰ্ষাকালীন অধিৱেশনত অংশগ্ৰহণ কৰিবলগীয়া সকলো সাংসদক বাধ্যতামূলকভাৱে ক'ভিড-১৯ পৰীক্ষা কৰিবলৈ জাননী জাৰি কৰা হৈছে।\nঅধিক বিৱৰণৰ বাবে https://pib.gov.in/PressReleseDetail.aspx?PRID=1653284\nমূল্যভিত্তিক শিক্ষাৰ পোষকতা কৰি উপ-ৰাষ্ট্ৰপতিয়ে জনসাধাৰণক আন্ত-সন্তুষ্টি নলৈ সকলোকে ক'ভিড-১৯সম্পৰ্কীয় সাৱধানতা অব্যাহত ৰাখিবলৈ আহ্বান জনায়\nউপ-ৰাষ্ট্ৰপতি শ্ৰী এম. ভেংকায়া নাইডুৱে আজি এজন ব্যক্তিৰ সামগ্ৰিক উন্নয়নৰ বাবে মূল্যভিত্তিক শিক্ষাৰ প্ৰয়োজনীয়তাৰ ওপৰত জোৰ দিয়ে। তেওঁ শিক্ষাবিদসকলক মূল্যভিত্তিক শিক্ষাক আমাৰ শিক্ষা ব্যৱস্থাৰ এক অবিচ্চেদ্য অংগত পৰিণত কৰিবলৈ আহ্বান জনায়। এইক অনলাইন কাৰ্যসূচীত অংশগ্ৰহণ কৰি এইদৰে কয় উপ-ৰাষ্ট্ৰপতিয়ে।\nঅধিক বিৱৰণৰ বাবে https://pib.gov.in/PressReleseDetail.aspx?PRID=1653272\nচৰকাৰে জীৱন প্ৰমাণ-পত্ৰ দাখিল কৰাৰ সময়সীমাৰ ৰেহাই দিছে চৰকাৰেঃ ড০ জিতেন্দ্ৰ সিং\nকেন্দ্ৰীয় ড'নাৰ (স্বতন্ত্ৰ দায়িত্ব), পিএমঅ', কৰ্মচাৰী, ৰাজহুৱা অভিযোগ, পেন্সন, আণৱিক শক্তি আৰু মহাকা বিভাগৰ ৰাজ্যিক মন্ত্ৰী ড০ জিতেন্দ্ৰ সিঙে কয় যে চৰকাৰে জীৱন প্ৰমাণ-পত্ৰ দাখিল কৰাৰ সময়সীমা বৃদ্ধি কৰি জ্যেষ্ঠ ব্যক্তিসকললৈ এক বৃহৎ ৰেহাই দিছে। পূৰ্বতে কেৱল নৱেম্বৰ মাহতে এই প্ৰমাণ-পত্ৰ দাখিল কৰিব লাগিছিল, যদিও এতিয়া ক'ৰোনাৰ প্ৰাদূৰ্ভাৱৰ বাবে ২০২০ৰ ডিচেম্বৰলৈকে সময়সীমা বৃদ্ধি কৰিছে চৰকাৰে।\nঅধিক বিৱৰণৰ বাবে https://pib.gov.in/PressReleseDetail.aspx?PRID=1653327\nভিডিঅ' কনফাৰেন্সিংযোগে গান্ধীনগৰ জিলা আৰু চহৰত ১৫.০১ কোটি টকা ব্যয়সাপেক্ষ উন্নয়নমূল আঁচনি উদ্বোধন আৰু দেশবাসীৰ নামত উচৰ্গা কৰে কেন্দ্ৰীয় গৃহ মন্ত্ৰী অমিত শ্বাহে\nকেন্দ্ৰীয় গৃহ মন্ত্ৰী অমিত শ্বাহে কালি ভিডিঅ' কনফাৰেন্সিংযোগে গান্ধীনগৰ জিলা আৰু চহৰত ১৫.০১ কোটি টকা ব্যয়সাপেক্ষ উন্নয়নমূল আঁচনি উদ্বোধন আৰু দেশবাসীৰ নামত উচৰ্গা কৰে। তেওঁ লগতে ১১৯.৬৩ কোটি টকা ব্যয়সাপেক্ষ একাধিক উন্নয়নমূলক প্ৰকল্পৰো আধাৰশিলা স্থাপন কৰে।\nঅধিক বিৰৰণৰ বাবে https://pib.gov.in/PressReleseDetail.aspx?PRID=1653075\nবেংকৰ ধাৰকসকলক সাহায্য প্ৰদানৰ মূল্যায়ন ক্ষেত্ৰত চৰকাৰক সহায় কৰিব বিশেষজ্ঞ কমিটীয়ে\nসুদ ৰেহাই তথা অন্যান্য প্ৰাসংগিক বিষয়ক লৈ গজেন্দ্ৰ বাৰ্মা আৰু ইউঅ'আইৰ মাজত উচ্চতম ন্যায়ালয়ত চলি থকা শুনানিক লৈ বিভিন্ন চিন্তাৰ উদ্ৰেক হৈছে। ইয়াৰ পৰিপ্ৰেক্ষিতত সামগ্ৰিক মূল্যায়ন বাবে এক বিশেষজ্ঞ কমিটী গঠন কৰা হৈছে, যাতে এই বিষয়টোৰ সন্দৰ্ভত গ্ৰহণ কৰা সিদ্ধান্তসমূহ ভালদৰে অৱগত কৰিব পাৰে। বিশেষজ্ঞ কমিটীখনত শ্ৰী ৰাজীৱ মেহঋষি, ভাৰতৰ কেগৰ প্ৰাক্তন অধ্যক্ষ; ড০ ৰবীন্দ্ৰ এইচ. ধোলাকিয়া, প্ৰাক্তন অধ্যাপক, আইআইএম আহমেদাবাদ আৰু প্ৰাক্তন সদস্য, ভাৰতীয় ৰিজাৰ্ভ বেংকৰ মুদ্ৰা নীতি কমিটী; শ্ৰী বি. শ্ৰীৰাম, প্ৰাক্তন পৰিচালন সঞ্চালক, ষ্টেট বেংক অৱ ইণ্ডিয়া আৰু আইডিবিআই বেংক। এই কমিটীখনে এসপ্তাহৰ ভিতৰত প্ৰতিবেদন দাখিল কৰিব।\nঅধিক বিৱৰণৰ বাবে https://pib.gov.in/PressReleseDetail.aspx?PRID=1653099\nক'ভিড-১৯ মহামাৰীয়ে সৃষ্টি কৰা সমস্যাৰ আশু সমাধান বিচাৰি আমি সকলোৱে একেলগে কাম কৰি যাব লাগিবঃ শ্ৰী গেংৱাৰ\nশ্ৰম আৰু নিয়োগ বিভাগৰ ৰাজ্যিক মন্ত্ৰী(স্বতন্ত্ৰ দায়িত্ব) শ্ৰী সন্তোষ গেংৱাৰে জি-১০ সদস্য ৰাষ্ট্ৰসমূহক ক'ভিড-১৯ মহামাৰীয়ে সৃষ্টি কৰা সমস্যাৰ আশু সমাধান বিচাৰি আমি সকলোৱে একেলগে কাম কৰি যাবলৈ আহ্বান জনায়। কালি সন্ধিয়া জি-১০ শ্ৰম আৰু নিয়োগ মন্ত্ৰীসকলৰ ভাৰ্চুৱেল বৈঠকত এইদৰে কয় শ্ৰী গেংৱাৰে।\nঅধিক বিৱৰণ বাবে https://pib.gov.in/PressReleseDetail.aspx?PRID=1653260\nচণ্ডীগড়ঃ চণ্ডীগড় কেন্দ্ৰীয় শাসিত অঞ্চলৰ প্ৰশাসকে তিনিওখন চিকিৎসা প্ৰতিষ্ঠানক পৰীক্ষা হাৰ, বিছনাৰ সংখ্যা বৃদ্ধি আৰু গৰুতৰ ৰোগীসকলৰ অধিক সাৱধানতা ল'বলৈ নিৰ্দেশ দিছে। তেওঁ জনপ্ৰতিনিধিসকলক লক্ষণযুক্ত আৰু সন্দেহজনক ৰোগীৰ সন্দৰ্ভত তথ্য সংগ্ৰহৰ বাবেও আহ্বান জনায়। তেওঁ সকলোকে চৰকাৰ আৰু প্ৰশাসনৰ সৈতে সহযোগিতা আগবঢ়াবলৈ কয়।\nপাঞ্জাৱঃ পাঞ্জাৱৰ জনসাধাৰণৰ প্ৰতি আৱেগিক আহ্বান জনায় স্বাস্থ্য আৰু পৰিয়াল কল্যান মন্ত্ৰী বলৱীৰ সিং সিন্ধুৱে সকলোকে ক'ভিড পৰীক্ষা কৰিবলৈ কয়। কিয়নো চিনাক্তকৰণৰ হেমাহি হ'লে ৰোগীৰ স্বাস্থ্য অধিক গুৰুতৰ হৈ পৰে আৰু এই মহামাৰীৰ বিৰুদ্ধে যুঁজাতো জটিলতাই দেখা দিয়ে।\nমহাৰাষ্ট্ৰঃ বিশ্বস্বাস্থ্য সংস্থাই ক'ভিড-১৯ টেষ্টৰ হাৰ বৃদ্ধি কৰিবলৈ দিয়া সকিয়নিৰ পৰিপ্ৰেক্ষিতত ৰাজ্যখনত অনাগত দিনকেইটাত আক্ৰান্তৰ হাৰ বৃদ্ধি পাব বুলি কয় মহাৰাষ্ট্ৰৰ মুখ্যমন্ত্ৰী উদ্ধৱ থাকৰেই। ইফালে, ৰাজ্য চৰকাৰে ৮০শতাংশ অক্সিজেন চিকিৎসালয়লৈ আৰু ২০শতাংশ উদ্যোগলৈ প্ৰদান কৰাৰ সিদ্ধান্ত লৈছে। মহাৰাষ্ট্ৰত কালিৰ দিনটোত ২৩,৪৪৬গৰাকী লোক নতুনকৈ ক'ভিডত আক্ৰান্তৰ জৰিয়তে মুঠ আক্ৰান্ত লোকৰ সংখ্যা ৯,৯০,৭৯৫ জনলৈ বৃদ্ধি পাইছে। বৰ্তমান ৰাজ্যখন ২.৬১লাখ ৰোগী চিকিৎসাধীন হৈ আছে।\nগুজৰাটঃ ৰাজ্যখনত ১৫০তকৈ অধিক চিকিৎসক ক'ভিডত আক্ৰান্ত হৈছে। তদুপৰি, ৰাজকোটত শতাধিক চিকিৎসক ক'ৰোনাৰ বাবে আৱদ্ধ হৈ আছে। কালিৰ দিনটোত গুজৰাটত নতুনকৈ ১,৩৩২গৰাকী ৰোগী ক'ৰোনাত আক্ৰান্ত হৈ আছে। বৰ্তমান ৰাজ্যখনত ১৬,১৯৮গৰাকী ৰোগী চিকিৎসাধীন হৈ আছে।\nৰাজস্থানঃ ৰাজ্যখনত ক'ভিড পজিটিভিটিৰ হাৰ আগষ্টৰ ৫%ৰ পৰা ছেপ্টেম্বৰত ৬%লৈ বৃদ্ধি পাইছে। ৰাজ্যখনৰ বিগত ২৪ ঘণ্টাত ৭৪০জন লোক নতুনকৈ ক'ৰোনাত আক্ৰান্ত হৈছে। বৰ্তমান ১৬,৪২৭গৰাকী ৰোগী চিকিৎসাধীন হৈ আছে।\nমধ্যপ্ৰদেশঃ ৰাজ্যখনৰ ক'ভিডৰ ৰেখা ঊৰ্ধ্বগামী হোৱাৰ বিপৰীতে অক্সিজেন যোগানৰ হাৰ হ্ৰাস পোৱাত মধ্যপ্ৰদেশ চৰকাৰে হোছাংগবাদত এক অক্সিজেন প্ৰস্তুতৰ প্লাণ্ট স্থাপনৰ কথা ঘোষণা কৰিছে। ৰাজ্যখনত বৰ্তমান ১৮,৪৩৩গৰাকী ৰোগী চিকিৎসাধীন হৈ আছে।\nকেৰালাঃ দুখন বিধানসভাৰ আসনৰ বাবে হ'বলগীয়া উপ-নিৰ্বাচন স্থগিত কৰিবলৈ নিৰ্বাচন আয়োগৰ আহ্বান জনোৱাৰ বাবে কেৰালাৰ মুখ্যমন্ত্ৰী পিনাৰায় বিজয়নে এক সৰ্বদলীয় বৈঠকত আহ্বান কৰে। ৰাজ্যখনত বৃদ্ধি পোৱা ক'ভিড আক্ৰান্তৰ হাৰ আৰু বিত্তীয় সমস্যাৰ প্ৰতি লক্ষ্য ৰাখি সৰ্বদলীয় বৈঠকে এই সিদ্ধান্তত একমত হৈ নিৰ্বাচন আয়োগ উপ-নিৰ্বাচন বাতিলৰ আহ্বান জনায়। ইফালে, ৰাজ্যখনৰ উদ্যোগ মন্ত্ৰী ই.পি. জয়াৰাজন ক'ভিত আক্ৰান্ত হৈছে।। কালি দিনটোৰ কেৰালাত নতুনকৈ ৩,৩৪৯গৰাকী লোক ক'ৰোনাত আক্ৰান্ত হৈছে। বৰ্তমান ৰাজ্যখনত ২৬,২২৯জন লোক চিকিৎসাধীন হৈ আছে। কেৰালাত এতিয়ালৈকে ক'ভিড-১৯ত ৩৯৬জন লোকৰ মৃত্যু হৈছে।\nতামিলনাডুঃ আজি পুৱা ১০বজালৈকে পুডুচেৰীত ২৪ ঘণ্টাত ৫০৫জন লোক নতুনকৈ আক্ৰান্ত আৰু ১২ জন ৰোগীৰ ক'ভিডত মৃত্যু হৈছে। বৰ্তমান পুডুচেৰীত ৪,৮৭৮জন লোক চিকিৎসাধীন হৈ আছে। তামিনাডুৰ স্বাস্থ্য মন্ত্ৰী চি, বিজয়ভাস্কৰে কয় যে ৰাজ্যখনত ক'ভিড পজিটিভিটিৰ হাৰ ১০শতাংশতকৈ কম হৈছে। ৰাজ্যখনত আংশিকভাৱে বিদ্যালয়সমূহ খোলা দি সলনা-সলনিকৈ পাঠদান আৰম্ভ কৰাৰ পৰিকল্পনা কৰা হৈছে।\nকৰ্ণাটকঃ ছমাহৰ পাছত কালি ৰাজ্যখনত ক'ভিড আক্ৰান্তৰ হৈ চিকিৎসাধীন ৰোগীৰ সংখ্যা ১,০১,৫৩৭জন হৈছে। ৰাজ্যখনৰ বহু চিকিৎসালয়ত অক্সিজেনৰ নাটনিৰ তথ্য পোৱা গৈছে আৰু ইয়াৰ পৰিপ্ৰেক্ষিতত মুখ্যমন্ত্ৰী য়েডিউৰাপ্পাই আন্তঃজিলা সহযোগিতাৰ আহ্বান জনাইছে।\nঅন্ধ্ৰপ্ৰদেশঃ ৫.৩৪ কোটি জনসংখ্যাৰ ৰাজ্য অন্ধ্ৰপ্ৰদেশত ২০ শতাংশ লোকে ক'ভিড-১৯ প্ৰতিৰোধী ক্ষমতা আহৰণ কৰা বুলি এক ছেৰ' প্ৰতিৰোধী সম্পৰ্কীয় অধ্যয়নত তথ্য প্ৰকাশ পাইছে। তথ্য মতে ২২.৫শতাংশ নগৰৰ আৰু ১৮.২শতাংশ গ্ৰামীণ এলেকাৰ লোকে ক'ভিড-১৯ প্ৰতিৰোধী ক্ষমতা আহৰণ কৰিছে। ৰাজ্যখনত ৫০ বছৰৰ ওপৰৰ লোকসকলক হোমা আইছ'লেচনত ৰখাত অনুমতি দিয়া হোৱা নাই।\nতেলেংগানাঃ বিগত ২৪ ঘণ্টাত তেলেংগানাক ২,৪২৬ নতুনকৈ আক্ৰান্ত, ২,৩২৪ আৰোগ্য আৰু ১৩জন ৰোগীৰ মৃত্যু হৈছে। ৰাজ্যখনত বৰ্তমান ৩২,১৯৫গৰাকী ক'ভিড ৰোগী চিকিৎসাধীন হৈ আছে।\nঅৰুণাচলপ্ৰদেশঃ ৰাজ্যখনৰ কালি নতুন ১২৭জন লোক ক'ৰোনাত আক্ৰান্ত হোৱাৰ বিপৰীতে ৯৯জন আৰোগ্য হৈছে।\nঅসমঃ বিগত ২৪ ঘণ্টাত অসমত ২,১৯৭জন ক'ভিডমুক্ত হৈছে। বৰ্তমানলৈকে ১,০৫,৭০১জন ৰোগী সুস্থ হোৱাৰ পাছত বৰ্তমান ২৯,৬৮৭জন ৰোগী চিকিৎসাধীন হৈ আছে।\nমনিপুৰঃ মনিপুৰত কালি নতুনকৈ ১০৮জন ক'ভিডত আক্ৰান্ত হোৱাৰ বিপৰীতে ২৪৫জন সুস্থ হৈছে। আৰোগ্য হাৰ ৰাজ্যখনত ৭৭শতাংশ। বৰ্তমান ৰাজ্যখনত ১,৬৩৩জন ৰোগী চিকিৎসাধীন হৈ আছে।\nমেঘালয়ঃ ৰাজ্যখন বৰ্তমান ১,৪৩৪জন ৰোগী চিকিৎসাধীন হৈ আছে। ইয়াৰে ২৭২জন সেনা জোৱান। মেঘালয়ত এতিয়ালৈকে ১,৮৪২জন সুস্থ হৈছে।\nমিজোৰামঃ আইজাল পৌৰ এলেকাত ১৭ ছেপ্টেম্বৰলৈকে আংশিক লকডাউন ঘোষণা কৰিছে মিজোৰাম চৰকাৰে। কালি মিজোৰামত নতুনকৈ ২০জন ক'ভিডত আক্ৰান্ত হৈছে। বৰ্তমান মিজোৰামত ৬০৩জন ৰোগী চিকিৎসাধীন হৈ আছে।\nনাগালেণ্ডঃ নতুনকৈ কেইবাজনো লোক ক'ভিডত আক্ৰান্ত হোৱাৰ পৰিপ্ৰেক্ষিতত ক'হিমাৰ জেইন'বাজ কলনি. পি খেল, ল'ৱাৰ নগা বজাৰ, অফিচাৰ হিল আৰু জে'ল কলনিকে ধৰি বহু এলেকা ছীল কৰি দিয়া হৈছে।\n(Release ID: 1653484) Visitor Counter : 5\n(Release ID: 1653484)
